DA soek antwoorde oor Zuma se huurvlugPresident Jacob Zuma. Foto: GCIS Die Star berig dat die DA se skadu-minister van verdediging, David Maynier, ŉ parlementêre vraag sal indien oor die kwessie. Maynier wil onder meer weet of die maatskappy wat die huurvliegtuig beskikbaar gestel het by die tesourie goedgekeur is, sowel as die koste daaraan verbonde. Volgens berigte het Zuma se vlug belastingbetalers miljoene rande uit die sak gejaag. Die huurvliegtuig behoort glo aan die maatskappy van Ivor Ichikowitz, wapenhandelaar en ANC-donateur. Zuma het glo ŉ Boeing727 gehuur terwyl daar instandhoudingswerk aan sy Boeing737 gedoen word. Huurvlugte kan tot sowat R108 000 per uur beloop.